Audio-Visions

Audio-Visions er det sjuande studioalbumet til amerikanske progressive rockebandet Kansas, gjeve ut i 1980. 

Kerry Livgren hadde nyleg blitt nykristen, og det kan merkast på albumet, særskild i teksten til «Hold On», som vart skriven som ei evangelistisk bøn til kona hans. Songen var den siste topp 40-singelen deira med den originale besetninga. Songen nådde akkurat 40. plassen då han vart gjeven ut som den første singelen frå albumet. 

Den andre singelen frå albumet, «Got to Rock On» nådde berre 75. plassen. og kom òg ut som ein promosingel på 12"-singel med eit konsertopptak av songen som B-side, henta frå ein konsert i Chicago, som vart sendt på radio. Ein annan konsert som vart sendt på radio frå denne turneen var frå New York City. I tillegg til at dei spelte alle songane på albumet på denne turneen, spelte dei òg eit utval av songar frå dei nylege soloalbuma til Livgren og Walsh. Sjølv om alle songane frå albumet Monolith var spelt på den førre turneen deira i 1979, vart ikkje einaste song frå Monolith framført på Audio-Visions-turneen. 

Den åttande songen på dette albumet, «No One Together», var opphavleg meint for det førre albumet, Monolith, men vart droppa etter ein krangel mellom Walsh og Livgren over kva songar som skulle med der. Songen enda då opp på dette albumet i staden. 

Albumet var det siste med den originale besetninga i bandet før Somewhere to Elsewhere i 2000. Det var òg det siste albumet deira som selde til gullplate i USA, noko det oppnådde i desember 1980.

Mottaking

Rolling Stone gav ei negativ melding av albumet og kalla det «det mest musikalsk overspente og tekstmessige tåpelege produktet av eit kollektivt hybris som har gått ut av kontroll» og kalla hånleg Kerry Livgren for «Kerry Liver». Dei meinte at Kansas hadde mista ll retning og at «Hold On» var den einaste songen som ikkje var gått tapt i feilretta ambisjonar. 
William Ruhlmann i AllMusic skreiv at «ingenting her matcha musikken deira frå slutten av 70-åra», truleg fordi dei to hovudlåtskrivarane hadde starta på solokarrieren sine og at Kansas var blitt «eit deltidsprosjekt».

Innhald

Medverkande
Kansas
Steve Walsh - klaverinstrument, vibrafon, perkusjon, solo- og korvokal
Kerry Livgren - gitar, klaverinstrument, perkusjon, korvokal
Robby Steinhardt - fiolin, bratsj, solo- og korvokal
Rich Williams - gitar, perkusjon, korvokal
Dave Hope - bassgitar, korvokal
Phil Ehart - trommer, perkusjon, korvokal

Andre medverkande
Donna Williams, Joey Jelf, Lisa White, Victoria Livgren, Terry Ehart, The Four Bassmen - ekstra vokal og lydar

Produksjon
Kansas - produsent, omslagskonept
Brad Aaron, Davey Moiré - medprodusentar, lydteknikarar
Greg Webster - assisterande lydteknikar
George Marino - mastering i Sterling Sound, New York
Tom Drennon - kunstnarisk leiar, design, illustrasjonar
Peter Lloyd - måleri

 Salslister 


Album
ÅrListePlassering1980Billboard 200 (USA) 26Den svenske albumlista35RPM100 Albums (Canada)96

Singlar
ÅrTitleListePlassering1980«Hold On»Billboard Hot 100 (USA)401981«Got to Rock On»Billboard Hot 100 (USA)75

 Salstrofé 
LandOrganisasjonÅrSalUSARIAA1980Gull (+ 500 000)

Kjelder

Denne artikkelen bygger på «Audio-Visions» frå ,  den 24. mai 2020. 
 oppgav desse kjeldene:

Kategori:Kansas-album
Kategori:Musikkalbum frå 1980
Kategori:Epic Records-album